Diari Oficial de la Generalitat Valenciana


Sumari del DOGV 850, del 21-06-1988 (1988/811464)

ORDRE de 6 de juny de 1988, de la Conselleria de Treball i Seguretat Social, per la qual es convoquen subvencions per a les Organitzacions Sindicals, a càrrec de l'exercici 1988.
----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/06/06/(1)/dof/vci/html**

### Dades del document

Número de DOGV
:   850

Data del DOGV
:   21-06-1988

Secció del DOGV
:   DISPOSICIONS GENERALS

Número del document
:   1988/811464


Data del document
:   06-06-1988

Organisme emissor
:   Conselleria de Treball i Seguretat Social

Tipus de document
:   Ordre

Ordre de 6 de juny de 1988, de la Conselleria de Treball i Seguretat Social, per la qual es convoquen subvencions per a les Organitzacions Sindicals, a càrrec de l'exercici 1988.  
Comptant amb la corresponent consignació econòmica, recollida en la línia de subvenció 401/000/88 i l'aplicació pressupostària 27.19.51.3638.178.88.890.92 d'aquesta Conselleria, s'ha establert una subvenció per a les Organitzacions Sindicals per tal que efectuen llurs finalitats, que en serà distribuïda en proporció a la representativitat, amb un criteri objectiu basat en els resultats obtinguts en l?àmbit territorial de la nostra Comunitat Autònoma, tant en les eleccions a representants dels treballadors en les empreses, efectuades en el període institucional inclòs entre l'1 d'octubre i el 31 de desembre, ambdós inclusivament, de l'any 1986, declarades computables per les corresponents Comissions Provincials d'Eleccions Sindicals, com en les primeres eleccions efectuades per a determinar els òrgans de Representació del personal al servei de les Administracions Públiques, segons la Llei 9/1987, de 12 de juny (BOE 144 i 145, de 17 i 18 de juny de 1987).  
En atenció d'aquests motius, i d'acord amb el que disposen l'Article 35 de la Llei 5/83, de 30 de desembre, del Govern Valencià (DOGV de 30 desembre de 1983), l'Art. 7 del Decret 36/1988, de 21 de març, del Consell de la Generalitat Valenciana (DOGV 13.4.88), i l'Art. 28 de la Llei 1/1988, de 29 de febrer, de Pressupostos de la Generalitat Valenciana per a l?exercici 1988 (DOGV 8.3.88).  
ORDENE:  
Article primer  
Es convoquen subvencions per un import total de 59.629.990 de PTA a càrrec de la línia d'actuació 401/000/88 de l'aplicació pressupostària 65.12.98.4514.634.67.137.34 d'aquesta Conselleria per a l?exercici 1988, que serà distribuïda entre els Sindicats o Organitzacions Sindicals que ho sol·liciten en temps i forma, en proporció a llur representativitat, segons els resultats obtinguts en l?àmbit territorial de la Comunitat Autònoma Valenciana, en les Eleccions a Representants dels Treballadors en les Empreses, efectuades entre l'1 d'Octubre i el 31 de desembre de 1986, declarades computables per les respectives Comissions Provincials d'Eleccions Sindicals, i en les eleccions per a determinar els òrgans de Representació del Personal al servei de les Administracions Públiques, efectuades entre el 20 de novembre i el 31 de desembre de 1987.  
Article segon  
Els Sindicats o les Organitzacions Sindicals que hagen obtingut algun Delegat de Personal o Membre de Comitès d'Empresa o de Juntes de Personal, en les eleccions i l?àmbit a què fa referència l'article anterior, podran sol·licitar, davant el Conseller de Treball i Seguretat Social, la petició d'atorgament de subvenció mitjançant escrit al qual s'adjuntarà la documentació següent:  
1) Document fefaent que acredite la representació de la persona que actue en nom del Sindicat o Organització Sindical sol·licitadora.  
En el supòsit que l?Entitat Sindical sol·licitadora fóra una Federació o Confederació, i demanara la subvenció en nom de les Organitzacions Sindicals integrades o afiliades en aquesta, hi haurà d'adjuntar documentació acreditativa on conste l'autorització, de manera fefaent, de les susdites Organitzacions perquè la Confederació puga sol·licitar i percebre, en llur nom, la subvenció interessada.  
Quan es tractarà d'una Coalició Electoral i l'atribució dels resultats electorals conste verificada a aquesta, el Sindicat o Organització Sindical que sol·licite la subvenció, per ella mateixa i en nom i representació del coalicionista, hi haurà d'adjuntar-ne, de manera fefaent, l'autorització expressa perquè sol·licite i perceba, si s'escau, la subvenció, en nom seu.  
2) Certificació lliurada per la Direcció General de Treball d'aquesta Conselleria, o si fa el cas, per la Subdirecció General de Mediació, Arbitratge i Conciliació, del Ministeri de Treball i Seguretat Social, acreditativa del nombre de representats sindicals obtinguts per la Central Sindical peticionària, en les eleccions i l?àmbit assenyalats en l'Article Primer.  
Article tercer  
Les sol·licituds de subvenció a què fa referència aquesta Ordre hauran de presentar-se dins del termini de 30 dies hàbils següents a la publicació en el Diari Oficial de la Generalitat Valenciana.  
Article quart  
La Conselleria de Treball i Seguretat Social acordarà la concessió de les subvencions sol·licitades i ordenarà la pràctica dels tràmits necessaris per a l'oportuna transferència d'aquestes a cadascuna de les Organitzacions Sindicals que haguessen fet la petició en el termini i acreditat els requisits i les condicions exigits en aquesta disposició.  
DISPOSICIONS FINALS  
Primera  
El Director General de Treball d'aquesta Conselleria és autoritzat a desplegar les normes i els procediments de tramitació de les subvencions que disposa aquesta Ordre.  
Segona  
Serviran de base per a la Certificació a què fa referència l'Art. 2n.3, els resultats electorals publicats per Resolució de 5 de juny de 1987 (BOE 135, de 6 de juny de 1987), i per Resolució de 25 de març de 1988 (BOE 77, de 30 de març de 1988), ambdues de la Direcció General de Treball, del Ministeri de Treball i Seguretat social.  
Tercera  
Aquesta Ordre vigirà el mateix dia de la publicació en el Diari Oficial de la Generalitat Valenciana.  
València, 6 de juny de 1988.  
El Conseller de Treball i Seguretat Social,  
MIQUEL DOMENECHE I PASTOR


Còpia Permalink ELI